302 SCHULTZ-LORENTZEN. 
synderlig Beroring med. Det var mest Sofolk, tit af Holmens Folk, 
der var pamonstrede som til Skibstjeneste for en vis Tid, de samme 
Regler underkastede som pa Søen. De sov i et fælles Rum med Kojer, 
fik deres bestemte Portioner tillavede af den fælles Kok, deres bestemte, 
ikke helt ringe Kvantum af Brændevin, og endelig 1 pakommende 
Tilfælde deres fortjente Tamp. Enkelte havde giftet sig med gron- 
landske Kvinder og stiftet Familie. Sådanne boede som Regel i et grøn- 
landsk bygget Hus for sig selv. Men ellers var det en slet og rå Tone, 
der herskede, og Frederikshaab havde i så Henseende et meget dårligt 
Rygte. Allerede 1754 skildres det af et Øjenvidne som et Sted, hvor 
de Danske kivedes og drak Brændevin, hvor der fra alle Sider lød Eder 
og Forbandelser. Købmanden, Wulff, der havde været Matros 1 Kina- 
fart, »vidste ikke Besked med nogetsomhelst, uden med ugudeligt 
Levned«. Fabricius fortæller selv от Kolonisternes jævnlige Klammerier . 
og Slagsmål, så han ikke ret vel kan følge med Købmanden og Mand- 
skabet på deres Rejser. Da det ved Fabricius? Hjemrejse foreslås Semi- 
naristen Eeg at gå op til Frederikshaab som hans Afløser, undslår denne 
sig for »at gå til den Colonie, der har så berygtede og ryggesløse Køb- 
mænd og Matroser«. 
Det har næppe heller lykkedes Fabricius at få andet end et over- 
fladisk Indtryk af Grønlænderne selv i denne første Skibstid. Men det 
var et godt Indtryk. Han skriver hjem derom: »Med den grønlandske 
Nation finder jeg mig endnu vel fornøjet og tror sikkert, om jeg for- 
stod Sproget, at kunne leve med Fornøjelse blandt dem«. Myhlenpfort 
havde 1 sine Tjenestår 1761—68 døbt 134 voksne Gronlændere og 36 
nyfødte Børn af kristne Forældre. Ialt var der siden Stationens Anlæg- 
gelse 1 1742 døbt 258 Voksne og 79 Børn, men af disse var selvfølgelig 
adskillige døde eller bortflyttede. Det var den ordenselskende Fabricius 
ganske uforståeligt, at der ikke fandtes nogen Ministerialbog eller nogen 
virkelig Fortegnelse over den døbte Befolkning. Det viser sig ved Fore- 
spørgsel til Myhlenpfort, at ingen af de døbte hidtil har communi- 
ceret undtagen de tre Koner, der var gift med danske, ikke engang 
Nationalkateketen. Og om Konfirmation har der overhovedet aldrig 
været Tale. Men der er ikke mindre end 70 hedenske Grønlændere, der 
har meldt sig til Dåbsforberedelse. Det gav ham Arbejde nok straks at 
tage fat på. 
Der fandtes ingen Steder at samle Menigheden 1 undtagen Husene. 
Myhlenpfort havde gentagne Gange anmodet om at få et sådant Sted, 
et »Forsamlingshus«, men han ønskede at få det bygget på en Ø i Afstand 
fra Kolonien, altså i Grunden foretage en effektiv Adskillelse af Han- 
delen og Missionen. Det var derfor heller aldrig sket. Men Fabricius 
tager straks hans Ønske op, dog således at han foreslår Huset opført 
ved Kolonien som en Kirkebygning af Træ. Hvad Fabricius i endnu 
